સોમવારે, 2017ની ગુજરાત વિધાનસભાની ચૂંટણી માટે ગુજરાત કોંગ્રેસે તેનો ચૂંટણી ઢંંઢેરો બહાર પાડ્યો છે. ભરતસિંહ સોલંકીએ તેને લોકોના લક્ષી ચૂંટણી ઢંઢેરો કહ્યો છે. ભરત સિંહ સોલંકીએ એક પ્રેસવાર્તા કરી આ અંગે વધુ જાણકારી આપી છે. આ વખતની ચૂંટણીમાં જો કોંગ્રેસની સરકાર બનશે તો તે પ્રજાલક્ષી કેવા કામોને પ્રાધાન્ય આપશે તે અંગે આ ચૂંટણી ઢંઢેરો એટલે કે મેનિફેસ્ટોમાં જાણકારી આપવામાં આવી છે. ઉલ્લેખનીય છે કે 9મી ડિસેમ્બરે પહેલા તબક્કાનું મતદાન શરૂ થવાનું છે ત્યારે ખૂબ જ મોડો ચૂંટણી ઢંઢેરો કોંગ્રેસ દ્વારા બહાર પાડવામાં આવ્યો છે. ભાજપે પણ જણાવ્યું છે કે કોંગ્રેસના ચૂંટણી ઢંઢેરા પછી જ તે પોતાનો ચૂંટણી ઢંઢેરો બહાર પાડશે. ત્યારે કોંગ્રેસે તેના આ ચૂંટણી ઢંઢેરામાં શું વચનો જનતાને આપ્યા છે તે અંગે વિગતવાર જાણો અહીં.